TomoTesten/trubar-sodna-praksa huggingface dataset:
Up-100/95
Natisni
Opravilna št.:
Up-100/95
Datum odločitve:
11. 10. 1995
ECLI:
ECLI:SI:USRS:1995:Up.100.95
Akt:
Ustavna pritožba A.A. zoper sodbo Višjega sodišča v Mariboru, opr. št. Cp 1227/94 z dne 9/5-1995 v zvezi s sodbo Temeljnega sodišča v Mariboru opr. št. III P 763/91 z dne 15/6-1995
Izrek:
Ustavna pritožba A.A. zoper sodbo Višjega sodišča v Mariboru, v zvezi s sodbo Temeljnega sodišča v Mariboru, se zavrže.
Evidenčni stavek:
Ni podana procesna predpostavka za začetek postopka v zvezi z ustavno pritožbo, če pritožnik ni izkoristil izrednega pravnega sredstva revizije.
Geslo:
Izčrpana pravna sredstva kot procesni pogoj za vložitev ustavne pritožbe.

Revizija.
Pravna podlaga:
Zakon o pravdnem postopku, 382. čl.

Zakon o ustavnem sodišču, 1. odst. 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
18. 7. 1995
Vrsta odločitve:
sklep
Vrsta rešitve:
zavrženje
Dokument:
US17572
Up-100/95
11/10-1995
S K L E P
Ustavno sodišče je v postopku za preizkus ustavne pritožbe A.A., ..., na seji dne 11/10-1995
s k l e n i l o :
Ustavna pritožba A.A. zoper sodbo Višjega sodišča v Mariboru, opr. št. Cp 1227/94 z dne 9/5-1995 v zvezi s sodbo Temeljnega sodišča v Mariboru opr. št. III P 763/91 z dne 15/6-1995, se zavrže.
O b r a z l o ž i t e v
Pritožnik je 18/7-1995 vložil ustavno pritožbo zoper sodbo Višjega sodišča v Mariboru opr. št. Cp 1227/94 z dne 9/5-1995 v zvezi s sodbo Temeljnega sodišča v Mariboru opr. št. III P 763/91 z dne 15/6-1995.
Po prvem odstavku 51. člena Zakona o Ustavnem sodišču (Uradni list RS, št. 15/94) se lahko vloži ustavna pritožba šele, ko so izčrpana vsa pravna sredstva. Pritožnik je imel na podlagi 382. člena Zakona o pravdnem postopku možnost vložiti revizijo.
Revizija je izredno pravno sredstvo in zato pravnomočna sodna odločba ne vsebuje pravnega pouka. Ker tega izrednega pravnega sredstva ni izkoristil, ni podana procesna predpostavka za začetek postopka v zvezi z ustavno pritožbo. Glede na navedeno je Ustavno sodišče ustavno pritožbo zavrglo.
Senat ustavnega sodišča je sprejel ta sklep na podlagi druge alinee prvega odstavka 55. člena Zakona o Ustavnem sodišču v sestavi: predsednik senata mag. Janez Snoj in člana Franc Testen in dr. Lojze Ude.
Predsednik senata
mag. Janez Snoj
Up-35/95
Natisni
Opravilna št.:
Up-35/95
Datum odločitve:
11. 10. 1995
ECLI:
ECLI:SI:USRS:1995:Up.35.95
Akt:
Ustavna pritožba A.A. zoper sodbo Vrhovnega sodišča Republike Slovenije opr. št. II Ips 288/94 z dne 22/12-1994
Izrek:
Ustavna pritožba A.A. zoper sodbo Vrhovnega sodišča Republike Slovenije se zavrže.
Evidenčni stavek:
Ustavno sodišče zavrže ustavno pritožbo, če pritožnik svoje neopolne vloge v postavljenem roku ne dopolni.
Geslo:
Nepopolna vloga.
Pravna podlaga:
Ustava, 54. čl.

Zakon o ustavnem sodišču, 35., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
23. 2. 1995
Vrsta odločitve:
sklep
Vrsta rešitve:
zavrženje
Dokument:
US17574
Up-35/95
11/10-1995
S K L E P
Ustavno sodišče je v postopku za preizkus ustavne pritožbe A.A., ... na seji dne 11/10-1995
s k l e n i l o :
Ustavna pritožba A.A. zoper sodbo Vrhovnega sodišča Republike Slovenije opr. št. II Ips 288/94 z dne 22/12-1994 se zavrže.
O b r a z l o ž i t e v
Ustavno sodišče je 6.2.1995 prejelo vlogo, ki jo je pritožnik naslovil: Zahtevek za varstvo človekovih pravic. V njej opisuje potek sodnih postopkov med njim in Novo Kreditno banko Maribor, d.d.
Dne 13.2.1995 je bil pozvan, naj vloži ustavno pritožbo po določbah Zakona o Ustavnem sodišču (Uradni list RS, št. 15/94). V dopolnitvi zahtevka za varstvo človekovih pravic ponovno opisuje sodni postopek ter navaja, da je Nova Kreditna Banka Maribor d.d. vodila zoper njega dva vzporedna postopka (s čimer naj bi storila kaznivo dejanje) in sicer, da ni psihično zdrav in da je tehnološki višek. Navaja tudi, da Delovno sodišče v Mariboru še vedno ni izdalo nobenega akta, kar naj bi nakazovalo na kršitev pravice iz drugega odstavka 157. člena Ustave.
Ker je bila vloga ponovno nerazumljiva in nepopolna, ga je Ustavno sodišče pozvalo, da jo dopolni.
V dopolnitvi vloge je navedel, da poslovni sistem žali osebnost in dostojanstvo, omalovažuje in ustrahuje posameznika, s čimer naj bi mu bila kršena pravica do svobode dela. Navaja, da je bil dne 10.6. 1994 zaradi vseh naštetih dejanj invalidsko upokojen in naj bi mu bila zato kršena pravica do življenja in pravica iz 54. člena Ustave, ki opredeljuje pravice in dolžnosti staršev.
Ker pritožnik ni dopolnil vloge v smislu 53. člena Zakona o Ustavnem sodišču, je Ustavno sodišče ni moglo preizkusiti in jo je zato zavrglo.
Senat Ustavnega sodišča je sprejel ta sklep na podlagi četrte alinee prvega odstavka 55. člena Zakona o Ustavnem sodišču v sestavi: predsednik senata mag. Janez Snoj in člana Franc Testen in dr. Lojze Ude.
Predsednik senata
mag. Janez Snoj
Up-72/95
Natisni
Opravilna št.:
Up-72/95
Datum odločitve:
11. 10. 1995
Objavljeno:
OdlUS IV, 177
ECLI:
ECLI:SI:USRS:1995:Up.72.95
Akt:
Ustavna pritožba A.A. zoper sodbo Vrhovnega sodišča št. II Ips 784/93 z dne 23/2-1995
Izrek:
Ustavna pritožba A.A. zoper sodbo Vrhovnega sodišča št. II Ips 784/93 z dne 23/2-1995 se zavrže.
Evidenčni stavek:
Ustavno pritožbo je treba zavreči, ker je ni vložila upravičena oseba (odvetnik brez izrecnega pooblastila za zastopanje v postopku ustavne pritožbe).
Geslo:
Upravičena oseba kot vlagatelj ustavne pritožbe - pooblastila odvetnika za zastopanje v postopku ustavne pritožbe.
Pravna podlaga:
Zakon o ustavnem sodišču, 3. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
22. 5. 1995
Vrsta odločitve:
sklep
Vrsta rešitve:
zavrženje
Dokument:
US17575
Dokument v PDF obliki:
Up-72-95.pdf
108 KB
Prenesite datoteko
Up-72/95
11/10-1995
S K L E P
Ustavno sodišče je v postopku za preizkus ustavne pritožbe odvetnika A.A., na seji senata dne 11/10-1995
s k l e n i l o :
Ustavna pritožba A.A. zoper sodbo Vrhovnega sodišča št. II Ips 784/93 z dne 23/2-1995 se zavrže.
O b r a z l o ž i t e v
Odvetnik je poslal ustavno pritožbo za ml. B.B., zastopano po materi C.C., toda brez izrecnega pooblastila za zastopanje v postopku ustavne pritožbe. Takega pooblastila ni poslal niti naknadno, ko ga je sodišče pisno pozvalo, naj to stori, in ga opozorilo na pravne posledice, če bi naročilu v roku ne ustregel. Ustavno pritožbo je bilo torej treba zavreči, ker je ni vložila upravičena oseba.
Senat Ustavnega sodišča je sprejel ta sklep na podlagi tretje alinee prvega odstavka 55. člena Zakona o Ustavnem sodišču (Uradni list RS, št. 15/94) v sestavi: predsednik senata mag. Janez Snoj in člana Franc Testen in dr. Lojze Ude. Sklep je sprejel soglasno.
Predsednik senata
mag. Janez Snoj
Up-33/95
Natisni
Opravilna št.:
Up-33/95
Datum odločitve:
11. 10. 1995
ECLI:
ECLI:SI:USRS:1995:Up.33.95
Akt:
Ustavna pritožba A.A. zoper sodbo Okrajnega sodišča Trbovlje opr. št. G 291/54 z dne 28.7.1955
Izrek:
Ustavna pritožba A.A. zoper sodbo Okrajnega sodišča Trbovlje se zavrže.
Evidenčni stavek:
Ustavna pritožba se zavrže, če je bila vložena zoper posamični akt, ki je bil izdan pred uveljavitvijo ustave.
Geslo:
Rok za vložitev ustavne pritožbe (82. čl. Zakona o ustavnem sodišču).
Pravna podlaga:
Zakon o ustavnem sodišču, 3. odst. 55., 82. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
27. 5. 1995
Vrsta odločitve:
sklep
Vrsta rešitve:
zavrženje
Dokument:
US17576
Up-33/95
11/10-1995
S K L E P
Ustavno sodišče je v postopku za preizkus ustavne pritožbe A.A., ... na seji senata dne 11/10-1995
s k l e n i l o :
Ustavna pritožba A.A. zoper sodbo Okrajnega sodišča Trbovlje opr. št. G 291/54 z dne 28.7.1955 se zavrže.
O b r a z l o ž i t e v
Pritožnik je 27.2.1995 vložil ustavno pritožbo zoper zgoraj navedeno sodbo iz leta 1955.
Zakon o Ustavnem sodišču (Uradni list RS, št. 15/94) določa v 82. členu, da je mogoče ustavno pritožbo vložiti zoper posamični akt, izdan po uveljavitvi Ustave. Ustava je bila uveljavljena z dnem razglasitve 23/12-1991.
Ker je bil posamični akt izdan pred uveljavitvijo Ustave, je bilo potrebno ustavno pritožbo zavreči.
Senat ustavnega sodišča je sprejel ta sklep na podlagi tretjega odstavka 55. člena v zvezi s 82. členom Zakona o Ustavnem sodišču v sestavi: predsednik senata mag. Janez Snoj in člana Franc Testen in dr. Lojze Ude.
Predsednik senata
mag. Janez Snoj
Up-96/95
Natisni
Opravilna št.:
Up-96/95
Datum odločitve:
6. 10. 1995
ECLI:
ECLI:SI:USRS:1995:Up.96.95
Akt:
Ustavna pritožba A.A. zoper odločbo Višjega delovnega in socialnega sodišča v Ljubljani, št. Psp 196/94-3
Izrek:
Ustavna pritožba A.A. zoper odločbo Višjega delovnega in socialnega sodišča v Ljubljani, se zavrže.
Evidenčni stavek:
Ustavno sodišče zavrže vlogo v smislu ustavne pritožbe, če pritožnik svoje nepopolne vloge v postavljenem roku ne dopolni.
Geslo:
Nepopolna vloga.
Pravna podlaga:
Zakon o ustavnem sodišču, 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
13. 7. 1995
Vrsta odločitve:
sklep
Vrsta rešitve:
zavrženje
Dokument:
US17561
Up-96/95
6/10-1995
S K L E P
Ustavno sodišče je v postopku za preizkus ustavne pritožbe A.A. ..., ki ga zastopa odvetnik, na seji senata dne 6/10-1995 s k l e n i l o :
Ustavna pritožba A.A. zoper odločbo Višjega delovnega in socialnega sodišča v Ljubljani, št. Psp 196/94-3 z dne 9/3-1995, se zavrže.
O b r a z l o ž i t e v
Pritožnik je dne 12/7-1995 vložil ustavno pritožbo zoper odločbo Višjega delovnega in socialnega sodišča v Ljubljani št. Psp 196/94-3 z dne 9/3-1995.
Dne 19/7-1995 je bil s pisanjem Ustavnega sodišča pozvan k dopolnitvi vloge v roku osmih dni. Prejel ga je dne 24/7-1995, vendar vloge v postavljenem roku ni dopolnil, zato jo je Ustavno sodišče zavrglo.
Senat Ustavnega sodišča je sprejel ta sklep na podlagi četrte alinee prvega odstavka 55. člena Zakona o Ustavnem sodišču (Uradni list RS, št. 15/94) v sestavi: predsednik dr. Lovro šturm in člana mag. Matevž Krivic in dr. Tone Jerovšek. Sklep je bil sprejet soglasno.
Predsednik senata
dr. Lovro Šturm
Up-53/95
Natisni
Opravilna št.:
Up-53/95
Datum odločitve:
6. 10. 1995
ECLI:
ECLI:SI:USRS:1995:Up.53.95
Akt:
Ustavna pritožba A.A. zoper odločbo Ministrstva za notranje zadeve
Izrek:
Ustavna pritožba A.A. zoper odločbo Ministrstva za notranje zadeve se zavrže.
Evidenčni stavek:
Ustavno sodišče zavrže vlogo v smislu ustavne pritožbe, če pritožnik svoje neopolne vloge v postavljenem roku ne dopolni.
Geslo:
Nepopolna vloga.
Pravna podlaga:
Zakon o ustavnem sodišču, 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
10. 4. 1995
Vrsta odločitve:
sklep
Vrsta rešitve:
zavrženje
Dokument:
US17562
Up 53/95
6/10-1995
S K L E P
Ustavno sodišče je v postopku za preizkus ustavne pritožbe A.A., ... na seji senata dne 6/10-1995
s k l e n i l o:
Ustavna pritožba A.A. zoper odločbo Ministrstva za notranje zadeve se zavrže.
O b r a z l o ž i t e v
Pritožnik je dne 10/4-1995 vložil ustavno pritožbo zoper odločbo Ministrstva za notranje zadeve, s katero je bila zavrnjena njegova prošnja za pridobitev državljanstva Republike Slovenije. Ustavna pritožba je bila pomanjkljiva, tudi posamični akt, ki naj bi ga pritožnik izpodbijal, ni bil priložen, zaradi česar je Ustavno sodišče ni moglo preizkusiti. Pritožnik je bil zato z dopisom tega sodišča z dne 13/4-1995 pozvan k dopolnitvi vloge.
Pritožnik je pisanje Ustavnega sodišča v redu prejel, vendar do izteka roka nanj ni odgovoril, zato je bilo treba ustavno pritožbo zavreči.
Senat Ustavnega sodišča je ta sklep sprejel na podlagi četrte alinee prvega odstavka 55. člena Zakona o Ustavnem sodišču (Uradni list RS, št. 15/94) v sestavi: predsednik dr. Lovro Šturm in člana dr. Tone Jerovšek in mag. Matevž Krivic.
Predsednik senata
dr. Lovro Šturm
U-I-214/93
Natisni
Opravilna št.:
U-I-214/93
Datum odločitve:
5. 10. 1995
ECLI:
ECLI:SI:USRS:1995:U.I.214.93
Akt:
Zakon o plačah delavcev v javnih vzgojnoizobraževalnih zavodih (Uradni list RS, št. 16/92 in 42/93) (ZPDJVZ), 5. a čl.

Zakon o razmerjih plač v javnih zavodih, državnih organih in v organih lokalnih skupnosti (Uradni list RS, št.18/94) (ZRPJZ), 6. čl.
Evidenčni stavek:
Geslo:
Načelo enakosti.

Odvisnost plač od dosežene stopnje izobrazbe kot pogoja za delo učitelja.
Pravna podlaga:
Ustava, 14. čl.

Zakon o Ustavnem sodišču (ZUstS), 26. čl.
Opomba:
Obravnavana zadeva je bila s sklepom ustavnega sodišča z dne 19.10.1994 združena z zadevo št. U-I-7/94 zaradi skupnega obravnavanja in odločanja.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Angelica Prša in drugi, Ljutomer
Datum vloge:
16. 12. 1993
Vrsta odločitve:
sklep
Vrsta rešitve:
združitev zadeve z drugo vsebinsko istovetno zadevo
Dokument:
US17554
U-I-62/94
Natisni
Opravilna št.:
U-I-62/94
Datum odločitve:
5. 10. 1995
Objavljeno:
OdlUS IV, 90
ECLI:
ECLI:SI:USRS:1995:U.I.62.94
Akt:
Zakon o načinu opravljanja in financiranja prometa na obstoječi železniški mreži ter reorganizaciji in lastninskem preoblikovanju javnega podjetja Slovenske železnice (Ur. list RS, št. 71/93) (ZNOFP), 20. čl.
Izrek:
Postopek za preizkus pobude za začetek postopka za oceno ustavnosti 20. čl. Zakona o načinu opravljanja in financiranja prometa na obstoječi železniški mreži ter reorganizaciji in lastninskem preoblikovanju javnega podjetja Slovenske železnice se ustavi.
Evidenčni stavek:
Glede na umik vloge je ustavno sodišče postopek ustavilo.
Geslo:
Ustavitev postopka zaradi umika pobude.
Nepopolna vloga.
Reorganizacija in lastninsko preoblikovanje javnega podjetja slovenske železnice.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Sindikati DP SŽ - podjetij za vzdrževanje železniških vozil Dobova, Ptuj, Maribor, Divača in Ljubljana-Šiška
Datum vloge:
6. 4. 1994
Vrsta odločitve:
sklep
Vrsta rešitve:
ustavitev
Dokument:
US17541
Dokument v PDF obliki:
U-I-62-94.pdf
113 KB
Prenesite datoteko
U-I-62/94-24
5.10.1995
S K L E P
Ustavno sodišče je v postopku za preizkus pobude Sindikatov DP SŽ - podjetij za vzdrževanje železniških vozil Dobova, Ptuj, Maribor, Divača in Ljubljana-Šiška, ki jih predstavlja predsednik Sindikata vzdrževalcev železniških voznih sredstev Slovenije in ki jih na podlagi posebnega pooblastila zastopa Lili Košir-Čamernik, odvetnica v Ljubljani, na seji dne 5.10.1995
s k l e n i l o :
Postopek za preizkus pobude za začetek postopka za oceno ustavnosti 20. člena Zakona o načinu opravljanja in financiranja prometa na obstoječi železniški mreži ter reorganizaciji in lastninskem preoblikovanju javnega podjetja Slovenske železnice (Uradni list RS, št. 71/93) se ustavi.
O b r a z l o ž i t e v
Sindikati DP SŽ - podjetij za vzdrževanje železniških vozil Dobova, Ptuj, Maribor, Divača in Ljubljana-Šiška so z vlogo z dne 6/4-1994 predlagali oceno ustavnosti 20. člena Zakona o načinu opravljanja in financiranja prometa na obstoječi železniški mreži ter reorganizaciji in lastninskem preoblikovanju javnega podjetja Slovenske železnice.
Dne 16.8.1995 je Ustavno sodišče prejelo sporočilo pooblaščenke, da vlogo na podlagi sklepa glavnega odbora Sindikata vzdrževalcev železniških voznih sredstev Slovenije z dne 31.7.1995 umika, zato je postopek za preizkus pobude za začetek postopka za oceno ustavnosti ustavilo.
Ustavno sodišče je sprejelo ta sklep na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek
U-I-136/95
Natisni
Opravilna št.:
U-I-136/95
Datum odločitve:
20. 9. 1995
Objavljeno:
OdlUS IV, 79
ECLI:
ECLI:SI:USRS:1995:U.I.136.95
Akt:
Zakon o osnovni šoli (Ur. list SRS, št. 5/80 in 29/86) (ZOsn)
Izrek:
Postopek za preizkus pobude za začetek postopka za oceno ustavnosti Zakona o osnovni šoli se ustavi.
Evidenčni stavek:
Postopek za preizkus pobude za oceno ustavnosti zakona se ustavi, ker pobudnik v danem roku ni dopolnil pobude.
Geslo:
Nepopolna vloga.
Pravna podlaga:
Zakon o pravdnem postopku (ZPP), 109. čl.
Zakon o Ustavnem sodišču (ZUstS), 6., 3. odst. 28. čl. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Nacional-socialna zveza Slovenije
Datum vloge:
13. 7. 1995
Vrsta odločitve:
sklep
Vrsta rešitve:
ustavitev
Dokument:
US17519
Dokument v PDF obliki:
U-I-136-95.pdf
114 KB
Prenesite datoteko
U-I-136/95
20.9.1995
S K L E P
Ustavno sodišče je v postopku za preizkus pobude Nacional- socialne zveze Slovenije na seji dne 20.9.1995
s k l e n i l o:
Postopek za preizkus pobude za začetek postopka za oceno ustavnosti Zakona o osnovni šoli (Uradni list SRS, št. 5/80 in 29/86) se ustavi.
O b r a z l o ž i t e v
A.
1. Pobudnik je dne 12.7.1995 vložil pobudo za začetek postopka za oceno ustavnosti Zakona o osnovni šoli. V svoji vlogi pobudnik ne navaja, katere zakonske določbe naj bi bile v neskladju z Ustavo, pobude pa tudi ni pravno utemeljil.
B.
2. Po določbi prvega odstavka 109. člena Zakona o pravdnem postopku (Uradni list SFRJ, št. 4/77, 6/80, 36/80, 43/81, 69/82, 58/84, 74/87, 57/89, 20/90 in 27/90) v zvezi s 6. členom Zakona o Ustavnem sodišču (Uradni list RS, št. 15/94) se vloga, ki je nerazumljiva ali ne vsebuje vsega, kar je treba, da bi se lahko obravnavala, vrne vložniku v popravo oziroma dopolnitev z ustreznini napotki.
3. Ker iz pobude ni bilo razvidno, na katere določbe Zakona se nanaša, je Ustavno sodišče pobudnika pozvalo, naj pobudo v roku 15 dni ustrezno dopolni.
4. Pobudnik je na poziv Ustavnega sodišča pobudo sicer dopolnil, vendar je njegova vloga tudi po dopolnitvi ostala nepopolna, tako da na njeni podlagi ni mogoče nadaljevati postopka.
5. Glede na to, da pobudnik v danem roku ni dal ustreznih oziroma zahtevanih podatkov, potrebnih za nadaljevanje postopka, je Ustavno sodišče postopek za preizkus pobude ustavilo.
C.
6. Ustavno sodišče je sprejelo ta sklep ob smiselni uporabi tretjega odstavka 28. člena Zakona o Ustavnem sodišču v sestavi: predsednik dr. Tone Jerovšek in sodniki mag. Matevž Krivic, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
Predsednik
dr. Tone Jerovšek
U-I-92/95
Natisni
Opravilna št.:
U-I-92/95
Datum odločitve:
20. 9. 1995
Objavljeno:
OdlUS IV, 83
ECLI:
ECLI:SI:USRS:1995:U.I.92.95
Akt:
Zakon o naravni in kulturni dediščini (Ur. list SRS, št. 1/81, 42/86, 8/90 in 26/92) (ZNKD)
Izrek:
Postopek za preizkus pobude za začetek postopka za oceno ustavnosti 51. člena Zakona o naravni in kulturni dediščini se ustavi.
Evidenčni stavek:
Glede na umik vloge je ustavno sodišče postopek za preizkus pobude ustavilo.
Geslo:
Ustavitev postopka zaradi umika pobude.
Varstvo kulturnih spomenikov.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Gostinsko podjetje Majolka p.o., Celje
Datum vloge:
10. 5. 1995
Vrsta odločitve:
sklep
Vrsta rešitve:
ustavitev
Dokument:
US17523
Dokument v PDF obliki:
U-I-92-95.pdf
111 KB
Prenesite datoteko
U-I-92/95
20.9.1995
S K L E P
Ustavno sodišče je v postopku za preizkus pobude Gostinskega podjetja Majolka p.o., Celje, ki ga zastopa Draga Zorko, odvetnica v Celju, na seji dne 20.9.1995
s k l e n i l o:
Postopek za preizkus pobude za začetek postopka za oceno ustavnosti 51. člena Zakona o naravni in kulturni dediščini (Uradni list SRS, št. 1/81, 42/86, 8/90 in 26/92) se ustavi.
O b r a z l o ž i t e v
Pobudnik je dne 10.5.1995 vložil pobudo za oceno ustavnosti 51. člena Zakona o naravni in kulturni dediščini. Z vlogo z dne 26.7.1995 je pobudo umaknil, zato je Ustavno sodišče postopek ustavilo.
Ustavno sodišče je ta sklep sprejelo na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek
Up-48/94
Natisni
Opravilna št.:
Up-48/94
Datum odločitve:
19. 9. 1995
ECLI:
ECLI:SI:USRS:1995:Up.48.94
Akt:
Ustavna pritožba zoper potek preiskovalnega postopka
Izrek:
Ustavna pritožba zoper potek preiskovalnega postopka se zavrže.
Evidenčni stavek:
Ustavno sodišče zavrže ustavno pritožbo, če pritožnik iz neupravičenih razlogov v določenem roku vloge ne dopolni.
Geslo:
Nepopolna vloga - ustavna pritožba.
Pravna podlaga:
Zakon o ustavnem sodišču, 54., 53., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
13. 6. 1994
Vrsta odločitve:
sklep
Vrsta rešitve:
zavrženje
Dokument:
US17528
Up 48/94
19/9-1995
S K L E P
Ustavno sodišče je v postopku za preizkus ustavne pritožbe na seji senata dne 19/9-1995
s k l e n i l o:
Ustavna pritožba zoper potek preiskovalnega postopka se zavrže.
O b r a z l o ž i t e v
1. Pritožnik je 8/6-1994 vložil ustavno pritožbo, v kateri se pritožuje zoper potek preiskovalnega postopka, ki naj bi tekel zoper njega zaradi kaznivega dejanja umora. Po mnenju pritožnika se je v preiskavi zgodilo veliko nepravilnosti in preiskava naj ne bi bila korektno opravljena. Pritožnik navaja, da mu je bila po uradni dolžnosti določena zagovornica, ki naj bi zamudila rok za pritožbo zoper sklep o odreditvi pripora, prav tako pa naj bi rok zamudil tudi odvetnik, ki si ga je vzel pritožnik sam.
2. V skladu z določbo drugega odstavka 54. člena Zakona o Ustavnem sodišču (Uradni list RS, št. 15/94; v nadaljnjem besedilu: ZUstS) je bil pritožnik pozvan k dopolnitvi vloge in opozorjen na posledice, kolikor vloge v določenem roku ne bo dopolnil. Po določbi 53. člena ZUstS mora pritožnik v ustavni pritožbi navesti posamični akt, ki ga spodbija, dejstva, ki pritožbo utemeljujejo, in domnevno kršene človekove pravice in temeljne svoboščine. Pritožbi mora biti priložena kopija posamičnega akta in ustrezne listine, na katere pritožnik opira svojo pritožbo.
3. Pritožnik je na poziv Ustavnega sodišča odgovoril, vendar vloge v skladu z navedenim ni dopolnil. V dopolnitvi vloge pritožnik ponavlja, kar je navedel že v prvotni vlogi. Vloga, ki ne navaja posamičnega akta, s katerim naj bi bile pritožniku kršene človekove pravice, niti ta akt vlogi ni priložen, pomanjkljiva pa je tudi glede navajanja dejstev, ki naj jo utemeljijo, je tako nepopolna, da je Ustavno sodišče ne more obravnavti kot ustavne pritožbe, zato je bilo treba ustavno pritožbo zavreči.
4. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednik dr. Boštjan M. Zupančič in člana dr. Peter Jambrek in dr. Janez Šinkovec. Sklep je sprejel soglasno.
P r e d s e d n i k
dr. Boštjan M. Zupančič
U-I-104/94
Natisni
Opravilna št.:
U-I-104/94
Datum odločitve:
14. 9. 1995
ECLI:
ECLI:SI:USRS:1995:U.I.104.94
Akt:
Zakon o kmetijskih zemljiščih (Ur. list SRS, št. 1/79, 11/81 in Ur. list RS, št. 9/90, 5/91 in 46/92 - odl. US) (ZKZ-86)

Navodilo za izvajanje komasacij kmetijskih zemljišč (Ur. list SRS, št. 29/86)
Evidenčni stavek:
Geslo:
Razveljavitev zakona z odložnim rokom.

Razveljavitev podzakonskega predpisa z odložnim rokom.

Komasacija kmetijskih zemljišč.

Omejevanje lastninske pravice.
Pravna podlaga:
Ustava, 71. čl.

Zakon o dedovanju kmetijskih zemljišč (ZDKZ), 1. čl.

Zakon o Ustavnem sodišču (ZUstS), 26., 43., 3. odst. 45. čl.
Opomba:
Obravnavana zadeva je bila s sklepom ustavnega sodišča z dne 2.2.1995 združena z zadevo U-I-184/94 zaradi skupnega obravnavanja in odločanja
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Marija Fakin, Škocjan
Datum vloge:
16. 5. 1994
Vrsta odločitve:
sklep
Vrsta rešitve:
združitev zadeve z drugo vsebinsko istovetno zadevo
Dokument:
US17516